Եվգենի Խարաձե
Եվգենի Խարաձե (, ), վրացի աստղաֆիզիկոս։ ԽՍՀՄ ԳԱ թղթակից-անդամ (1979), ԽՍՀՄ ԳԱ ակադեմիկոս (1984), ՎԽՍՀ ԳԱ ակադեմիկոս (1950)։ 1972-1977 թվականներին՝ ՎԽՍՀ ԳԱ փոխնախագահ, 1978-1986 թվականներին՝ նախագահ։

Եղել է Թբիլիսիի համալսարանի աստղագիտության ամբիոնի վարիչ (1936), ռեկտոր (1959-1965), Միջազգային աստղագիտական ընկերության փոխնախագահ (1976)։ Խարաձեն աստղագիտության հիմնադիրն է Խորհրդային Վրաստանում։ 1932-1992 թվականներին գլխավորել է իր ղեկավարությամբ ստեղծված Աբասթումանի աստղադիտարանը, 1992 թվականից՝ պատվավոր տնօրեն։

Աշխատանքները վերաբերում են Գալակտիկայի կառուցվածքի և նրանում միջաստղային կլանող նյութի բաշխման, աստղերի սպեկտրալ դասակարգման խնդիրներին։ Կարևոր արդյունքներ է ստացել նաև փոփոխական աստղերի, աստղադիտակների և աստղագիտական կլիմայի ուսումնասիրության բնագավառում։ ԽՍՀՄ IX-XI գումարումների Գերագույն խորհրդի պատգամավոր։ Պարգևատրվել է Լենինի 4 շքանշանով։

Ծանոթագրություններ 

Վրացի աստղագետներ
Թբիլիսի քաղաքում ծնվածներ
Թբիլիսիի պետական համալսարանի շրջանավարտներ
ԽՍՀՄ ԳԱ իսկական անդամներ
Աստղաֆիզիկոսներ
ԽՍՀՄ ԳԱ թղթակից-անդամներ
ԽՍՀՄ ԳԱ ակադեմիկոսներ
Ֆիզիկամաթեմատիկական գիտությունների դոկտորներ
Վրաստանի քաղաքական գործիչներ
Պատվո շքանշանի ասպետներ (Վրաստան)